
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επανακαθορισμός των ορίων αιγιαλού παραλίας και 
παλαιού αιγιαλού, σε τμήμα της περιοχής «ΠΑΡΑΛΙΑ 

ΙΡΙΩΝ» Ν. Αργολίδας . 1 

Αρση ασυμφωνίας οικοδομικών γραμμών μεταξύ των 
Ο.Τ. 193 και 194 στη Ναύπακτο Ν. Αιτ/νίας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση ιδιωτικής οδού Αγοράτου μεταξύ των οδών 
Πινδάρου και Πυθαγόρα ως υφιστάμενης προ του 
έτους 1923 και έκδοση απόφασης διατήρησής της . 3 
Έγκριση του ρυμοτομικού σχεδίου αδόμητου τμήματος 
εντός των ορίων του οικισμού Καστρίου Ν. Πρέβε¬ 
ζας . 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 90 (1) 

Επανακαθορισμός των ορίων αιγιαλού παραλίας και πα¬ 
λαιού αιγιαλού, σε τμήμα της περιοχής «ΠΑΡΑΛΙΑ 
ΙΡΙΩΝ» Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του 
Κεφαλαίου Β της 0.208/181/26.4.1982 (ΦΕΚ 214/ 
26.4.1982 τεύχος Β') κοινής απόφασης των Υπουργών 
Προεδρίας Κυβερνήσεως και Οικονομικών «Αναμόρφωση 
Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών». 

3. Την από 12.8.1992 έκθεση της «Επιτροπής καθορι¬ 
σμού των ορίων του αιγιαλού και παραλίας και θέσεων αμ- 


μοληψίας», που επανακαθόρισε τα όρια του αιγιαλού, πα¬ 
ραλίας και παλαιού αιγιαλού σε τμήμα της περιοχής «ΠΑ¬ 
ΡΑΛΙΑ ΙΡΙΩΝ» Ν. Αργολίδας και τα από 15.11.79 και 
12.6.75 σε δύο πινακίδες (4 και 2 αντίστοιχα) τοπογρα- 
φΐκά διαγράμματα, με κλίμακα 1:500 του Υπ. Οικονομι¬ 
κών, που ενημέρωσε στις 5.1.1991 ο τοπ. μηχ/κός Γρηγό- 
ρης Γουργουλιός και θεωρήθηκαν την 7.1.1991 από τη 
Διεύθυνση Τεχνικών Υπηρεσιών της Νομαρχίας Αργολί¬ 
δας και συνοδεύουν την έκθεση της προαναφερόμενης 
Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο αριθ. Φ.544.5/574/92/ 
21.9.1992. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκε- 
ντρώσεως», σε συνδυασμό με τις διατάξεις του από 
28.6.1955 Β.Δ/τος «περί εξαιρέσεως από της κατά το άρ¬ 
θρο 1 παράγραφος 1 του Ν. 3200/1955 αρμοδιότητας 
των Νομαρχών, αντικειμένων τινών αρμοδιότητας του 
Υπουργού Οικονομικών», του Β.Δ. 704/1970 και του άρ¬ 
θρου 1 παράγραφος 5 του Π.Δ. 71/25.2.1984, σχετικά με 
τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρ- 
χιακού επιπέδου. 

6. Την απόφασή μας αριθμ. 9281 /5.10.83, με την οποία 
έγινε καθορισμός των ορίων αιγιαλού-παραλίας στην προ- 
αναφερόμενη θέση κατά πρώτον, αποφασίζουμε: 

Επικυρώνουμε την από 12.8.1982 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και τα από 15.11.79 και 
12.6.75 σε δύο πινακίδες (4 και 2 αντίστοιχα, τοπογρα- 
φικά διαγράμματα με κλίμακα 1:500 του Υπ. Οικονομικών, 
που ενημέρωσε στις 5.1.1991 ο τοπ. μηχ/κός Γρ. Γουρ- 
γουλιός και θεωρήθηκαν την 7.1.1991 από τη Διεύθυνση 
Τεχνικών Υπηρεσιών της Νομαρχίας Αργολίδας, που τη 
συνοδεύουν, επί των οποίων η πιο πάνω Επιτροπή, με κόκ¬ 
κινη γραμμή επανακαθόρισε τα όρια του αιγιαλού σε 
τμήμα της περιοχής «ΠΑΡΑΛΙΑ ΙΡΙΩΝ» Ν. Αργολίδας, με 
κίτρινη γραμμή τα όρια της παραλίας ή με μπλε τα όρια του 
παλαιού αιγιαλού, στην ίδια θέση. 

Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Ναύπλιο, 21 Ιανουάριου 1993 

Η Νομάρχης 
Σ. ΒΑΚΑΛΟΓΛΟΥ 


ΕΚΘΕΣΗ ΕΠΙΤΡΟΠΗΣ 
ΑΡΘΡΟΥ 100 Π.Δ. 284/88 

Για τον επανακαθορισμό των ορίων αιγιαλού και παραλίας 
σε τμήμα της περιοχής «Παραλία Ιρίων», της ομώνυμης 
Κοινότητας. 

Στο Ναύπλιο, σήμερα την 12.8.1992, οι υπογράφο¬ 
ντας: 

α) Παναγιώτα Κριτσέλη, Προϊσταμένη της Κτηματικής 
Υπηρεσίας Ν. Αργολίδας, ως Πρόεδρος. 

β) Γεώργιος Μουταφίδης, τοπογράφος μηχ/κός της 
Δ.Τ.Υ.Ν. Αργολίδας, ως μέλος. 

γ) Αντώνιος Καραμιχαλάκος, Λιμενάρχης Ναυπλίου, ως 
μέλος, αποτελούντες την επιτροπή καθορισμού των ορίων 
αιγιαλού και παραλίας, με βάση το άρθρο 100 Π.Δ. 284/88 
και την αριθμ. 16/2.1.1992 απόφαση Νομάρχη Αργολίδας 
(άρθρο 89 Π.Δ. 284/88), αφού λάβαμε υπόψη: 

1. Τα δύο (2) τοπογραφίκά διαγράμματα (υπ' αριθμ. 2 
και υπ’ αριθμ. 4) του τοπ. μηχ/κού Γρηγόρη Γουργουλιού, 
σε κλίμακα 1:500, τα οποία έλεγξε για την ακρίβεια ο Νι¬ 
κόλαος Ασημάκος, τοπ. μηχ/κός και θεώρησε η Δ.Τ.Υ. Ν. 
Αργολίδας την 7.1.1991, όπως ορίζεται στο άρθρο 20 
Ν.719/77. 

2. Τις διατάξεις του Α.Ν. 2344/40, όπως τροποποιή¬ 
θηκε και τη σχετική Δικαστηριακή και Διοικητική Νομολο¬ 
γία. 

3. Την, από την επί τόπου μετάβαση, σχηματισθείσα 
αντίληψη περί του πλάτους της βρεχομένης ζώνης της ξη- 
ράς και των λοιπών συναφών στοιχείων, δηλαδή: 

α) Η ως άνω παραλία είναι αμμώδης και επίσης προσχω- 
σιγενής (στην περιοχή εκβολής του ρέματος). 

β) Μπροστά από την παραλία δεν υπάρχουν αβαθή ση¬ 
μεία, ξέρες ή ύφαλοι. 

γ) Δεν παρατηρούνται παλίρροιες, ή θαλάσσια ρεύ¬ 
ματα. 

4. Το υπ’ αριθμ. Φ.544.5/265/91 έγγραφο του Γ.Ε.Ν. 


(Δ/νση Α2). 

5. Το γεγονός ότι εμφιλοχώρισε σφάλμα στον αρχικό 
καθορισμό, αποφασίζει: 

1. Επανακαθορίζει πάνω στο διάγραμμα με αριθμό 2 
(Παραλία Ιρίων) 

α) Την οριογραμμή του αιγιαλού, με κόκκινη συνεχή πο¬ 
λυγωνική γραμμή (επί του διαγράμματος), με τα στοιχεία 
1,2,3.56,57,58, οι κορυφές της οποίας εξασφαλίζο¬ 

νται με αποστάσεις από σταθερά σημεία της περιοχής. 

β) Την οριογραμμή της παραλίας, με κίτρινη συνεχή πο¬ 
λυγωνική γραμμή (επί του διαγράμματος), με τα στοιχεία 

1 ',2’,3·.56',57',58' και σε απόφαση 10 μ. από την οριο- 

γραμμή αιγιαλού, επειδή είναι η πλησιέστερη προς την θά¬ 
λασσα, μη βρέχόμενη ζώνη και συνεπώς απολύτως ανα¬ 
γκαία για την επικοινωνία ξηρός και θάλασσας (όπως προ- 
βλέπεται στα άρθρα 5 § 1,2 και 7 § 1 Α.Ν. 2344/40). Επί¬ 
σης έτσι βοηθείται ο χωροταξικός σχεδιασμός της περιο¬ 
χής και μπορεί να χρησιμοποιηθεί για εξωραΐστικούς και 
λοιπούς κοινωφελείς σκοπούς. 

γ) Την οριογραμμή παλαιού αιγιαλού, με μπλέ συνεχή 
πολυγωνική γραμμή με κορυφές 1",2",3", 
.52",53",54", που είναι η από 18.10.1936 καθορι¬ 
σμένη οριογραμμή αιγιαλού. 

2. Επανακαθορίζει πάνω στο διάγραμμα με αριθμό 4 

α) Την οριογραμμή του αιγιαλού, με κόκκινη συνεχή πο¬ 
λυγωνική γραμμή, με στοιχεία 58,59,60.63,64,65, οι 

κορυφές της οποίας εξασφαλίζονται με σταθερά στοιχεία 
της περιοχής. 

β) Την οριογραμμή παραλίας, με κίτρινη συνεχή πολυ¬ 
γωνική γραμμή, με στοιχεία 58',59'60'.63’,64',65' και 

σε απόσταση 10 μ. από την οριογραμμή αιγιαλού, επειδή 
είναι η πλησιέστερη προς την θάλασσα μη βρεχομένη 
ζώνη και συνεπώς απολύτως αναγκαία για την επικοινωνία 
ξηράς και θάλασσας, (όπως προβλέπεται στο άρθρο 5 § 
1,2 του Α.Ν. 2344/40, σε συνδυασμό με το άρθρο 7 § 1 
αυτού). 

γ) Την οριογραμμή παλαιού αιγιαλού, με μπλε συνεχή 

πολυγωνική γραμμή, με στοιχεία 54",55".62",63" 

που είναι η από 18.10.1936 καθορισμένη οριογραμμή αι- 
γιαλού. 

Η Επιτροπή 
(υπογραφές) 

Αριθ. 121 (2) 

Αρση ασυμφωνίας οικοδομικών γραμμών μεταξύ των Ο.Τ. 

193 και 194 στη Ναύπακτο Ν. Αιτ/νΙας. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Το υπ’ αριθ. 6717/92 έγγραφο της Τεχ/κής Υπηρε¬ 
σίας Δήμου Ναυπάκτου με ταυτάριθμη εισήγηση. 

2. Το από 18.10.25 Π.Δ/γμα «περί άροης ασυμφωνίας 
στα εγκεκριμένα σχέδια πόλης». 

3. Την υπ’ αριθ. 446/92 απόφαση Δημοτικού Συμβου¬ 
λίου Ναυπάκτου. 

4. Τα τοπικά διαγράμματα που συνέταξε και υπέγραψε 
ο πολ/κός μηχ/κός Παύλος Νικολόπουλος. 

5. Το γεγονός ότι επί της προτεινόμενης οικοδομικής 
γραμμής 03'-04' του Ο.Τ. 193 υπάρχει οικοδομή ανεγερ- 
θείσα ούμφωνα με την 1162/79 οικοδ. άδεια. 

6) Τη σύμφωνη γνωμοδότηση του Συμβουλίου ΧΟΠ του 
Νομού όπως διατυπώθηκε στην 2/93 πράξη του θέμα 
11ον. 

7. Την υπ’ αριθ. 20269/3.7.87 απόφαση Νομάρχη «περί 


μεταβίβασης αρμοδιοτήτων» στους Προϊσταμένους των 
Υπηρεσιών. 

8. Το γεγονός ότι σύμφωνα με το άρθρο 29Α του 
Ν.2081 /92 δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

1) Την άρση ασυμφωνίας των οικοδομικών γραμμών με¬ 
ταξύ των Ο.Τ. 193 και 194 του ρυμοτομικού σχεδίου πό¬ 
λης Ναυπάκτου. 

2) Εγκρίνουμε τις νέες οικοδομικές γραμμές στις προ- 
τεινόμενες θέσεις 03Ό4' και της παραλλήλου αυτής σε 
απόσταση 10.00 μ. όπως απεικονίζεται στα συν/να τοπ- 
/κά διαγράμματα του πολ/κού μηχ/κού Παύλου Νικολό- 
πουλου που αποτελούν αναπόσπαστο μέρος αυτής της 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 8 Φεβρουάριου 1993 

Με εντολή Νομάρχη 
Ο Προϊστάμενος 
ΝΙΚΟΣ ΚΩΝΣΤΑΝΤΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. πρωτ. 4313/293 (3) 

Αναγνώριση ιδιωτικής οδού Αγοράτου μεταξύ των οδών 
Πινδάρου και Πυθαγόρα ως υφιστάμενης προ του 
έτους 1923 και έκδοση απόφασης διατήρησής της. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί Σχεδίων Πόλεων, κω¬ 
μών και συνοκικιών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 
677/71 και 198/1972 Β.Δ. 

γ) Του Ν. 3200/55 «περί διοικητικής αποκεντρώσεως», 
όπως έχει συμπληρωθεί και τροποποιηθεί μεταγενέ¬ 
στερα. 

δ) Το Π.Δ. 183 (ΦΕΚ 70Α/5.6.86), για παραχώρηση ορι¬ 
σμένων Πολοεοδομικών αρμοδιοτήτων στους Νομάρ¬ 
χες. 

ε) Των Νόμων 1337/83, 1577/85 (ΦΕΚ 21ΟΑ) και 
* 1649/87 περί νέου Γ.Ο.Κ. και το από 3.4.29 αρχικού Π.Δ. 
(ΦΕΚ 155Α/24.4.29). 

στ) Των Νόμων 651 /77,653/77 και 947/79 σε συνδυα¬ 
σμό και με αυτές του 1572/88 περί νέου Γ.Ο.Κ. και το από 
3.4.29 αρχικού Π.Δ. (ΦΕΚ 155Α/24.4.29). 

ζ) Την υπ’ αρ. 32/28.9.92 γνωμοδότηση του Ν.Σ.Χ.Ο.Π. 
Πειραιά. 

η) Των άρθρων 3 και 4 του Ν.Δ. 690/48. 
θ) Την παρ. 2 του άρθρου 4 του Ν. 1232/82 και άρθρου 
2 και 3 του Ν. 1235/82. 

ι) Την με αριθμό 4065/5.6.84 κοινή απόφαση του Νο¬ 
μάρχη Αττικής και του Νομ. Διαμ/τος Πειραιά «περί αναθέ- 
σεως ασκήσεων αρμοδιοτήτων του Νομάρχη στους Προϊ¬ 
σταμένους των Δημ. Πολιτικών Υπηρεσιών του Νομ/κού 
Διαμ/τος Πειραιά» και Ν. 1032/80 «περί συστάσεως 
Υ.Χ.Ο.Π. και το υπ’ αρ. Π.Δ. 183 (ΦΕΚ 70Α/5.6.86) για 


παραχώρηση ορισμένων Πολεοδομικών αρμοδιοτήτων σ’ 
αυτούς. 

2) Την με αριθμό 31691 /25.Θ.92 αίτηση του Δημ. Τσιά- 
κου. 

3) Τους ακόλουθους τίτλους ιδιοκτησίας: 

α) Υπ’ αρ. 24975/5.8.27 συμβόλαιο του Συμβολαιογρά¬ 
φου Πειραιά Γεωργ. Χριστοδούλου. 

β)Υπ’αρ. 1476921/23.7.21 συμβόλαιο του Συμβολαιο¬ 
γράφου Πειραιά Μιχ. Μερούνη. 

γ) Υπ’ αρ. 49376/8.7.42 συμβόλαιο του Συμβολαιογρά¬ 
φου Πειραιά Νικ. Μελλά. 

δ) Υπ’ αρ. 28/11.1.92 συμβόλαιο του Συμβολαιογράφου 
Πειραιά Αικ. Κούκα. 

4) Το Τοπογραφΐκό Διάγραμμα του Μηχανικού Δημ. 
Τσιάκου. 

5) Το από 22.2.1984 Δ/γμα Ρυμοτομικού Σχεδίου Πό¬ 
λης του Δήμου Πειραιά και 

Επειδή δεν συντρέχουν οι προϋποθέσεις των άρθρων 3 
και 4 του Ν.Δ. 690/48 για κατάργηση και αποτελεί μονα¬ 
δικό πρόσωπο σε υφιστάμενες επί αυτής ιδιοκτησίες, 
αποφασίζουμε: 

Υπέρ της αναγνώρισης της ιδιωτικής οδού Αγοράτου 
αρχομένης από την οδό Πινδάρου μέχρι την οδό Πυθα¬ 
γόρα ως προϋφιστάμενης νόμιμα πριν από το έτος 1923 
και του χαρακτηρισμού ως διατηρητέας, όπως αυτή φαίνε¬ 
ται στο Τοπογραφικό Διάγραμμα που συνοδεύει αυτή την 
απόφαση. 

Η απόφαση αυτή και το συνοδεύον αυτήν διάγραμμα 
ισχύει από της δημοσίευσης στην Εφημερίδα της Κυβερ- 
νήσεως, σύμφωνα με την παρ. 4 του άρθρου 20 Ν.Δ. 17- 
07/6.8.1923. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Ιανουαρίου 1993 

Ο Νομάρχης 
ΠΑΝ. ΓΥΦΤΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. ΟΙΚ.334 <4) 

Έγκριση του ρυμοτομικού σχεδίου αδδμητου τμήματος 

εντός των ορίων του οικισμού Καστρίου Ν. Πρέβε¬ 
ζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως» και τις διατάξεις του Ν. 3620/56 «περί τρο- 
ποποιήσεως και συμπληρώσεως των διατάξεων περί διοι¬ 
κητικής αποκεντρώσεως». 

2. Τις διατάξεις του Ν.Δ. 532/70 «περί συμπληρώσεως 
των διατάξεων περί διοικητικής αποκεντρώσεως». 

3. Τις διατάξεις του Ν. 1032/80 «περί συοτάσεως 
Υπουργείου Χωροταξίας». 

4. Το από 20.8.85 Π.Δ. περί πολεοδόμησης οικισμών 
μέχρι 2000 κατοίκους όπως τροποποιήθηκε με το Π.Δ. 
14.2.87. 

5. Το Ν.Δ. της 17.7.1923. 

6. Τις προδιαγραφές για μελέτες πολεοδόμησης οικι¬ 
σμών κάτω των 2000 κατοίκων, που εγκρίθηκαν με την 
αριθ. Γ44468/43770ΙΚ/5.6.86 απόφαση. 

7. Τηναρ. Τ.Π. ΟΙΚ. 4953/25.11.87 απόφαση Νομάρχη 
Πρέβεζας οριοθέτησης του οικισμού Καστρίου Ν. Πρέβε¬ 
ζας. 

8. Την αρ. 48/91 απόφαση του Κοινοτικού Συμβουλίου 
Καστρίου, με την οποία εγκρίνει την πολεοδόμηση αδόμη- 
του τμήματος εντός του οριοθετημένου οικισμού Κα¬ 
στρίου. 

9. Το αρ. 2/20.1.93/θέμα 1 πρακτικό του Συμβουλίου 
Χωροταξίας, Οικισμού και Περιβάλλοντος (ΣΧΟΠ) Ν. Πρέ¬ 
βεζας, με το οποίο γνωμοδοτεί υπέρ του Ρυμοτομικού 
σχεδίου της ανωτέρω περιοχής, αποφασίζουμε: 


Άρθρο 1 

Εγκρίνουμε το Πολεοδομικό Σχέδιο αδόμητου τμήμα¬ 
τος εντός των ορίων του οικισμού Καστρίου Ν. Πρέβεζας 
με τον καθορισμό οικοδομήσιμων χώρων και οδών, όπως 
οι παραπάνω ρυθμίσεις φαίνονται στο σχετικό διάγραμμα 
σε κλίμακα 1:1000 που συνοδεύει την παρούσα απόφαση 
και φέρει σφραγίδα του Συμβουλίου Χωροταξίας, Οικι¬ 
σμού και Περιβάλλοντος Ν. Πρέβεζας και θεώρηση του 
Προϊσταμένου του Τμήματος Πολεοδομίας & Π.Ε. Ν. Πρέ¬ 
βεζας. 

Άρθρο 2 

Εγκρίνεται ο Πολεοδομικός Κανονισμός του αδόμητου 
τμήματος εντός των ορίων του οικισμού Καστρίου, του 
οποίου το Πολεοδομικό Σχέδιο εγκρίνεται με το άρθρο 1 
της παρούσας απόφασης, όπως παρακάτω: 

Άρθρο 3 

Τα ελάχιστα όρια εμβαδού και διαστάσεων, καθώς και οι 
λοιποί όροι και περιορισμοί δόμησης των οικοπέδων των 
οποίων εγκρίνεται το Πολεοδομικό Σχέδιο με το άρθρο 1, 
ορίζονται σύμφωνα με την αρ. Τ.Π. 4953/25.11.87 από¬ 
φαση Νομάρχη Πρέβεζας και το Π.Δ. 24.4.85 «περί καθο¬ 
ρισμού ορίων οικισμών κάτω από 2000 κατοίκους». 

Άρθρο 4 

Η ισχύς της παρούσας απόφασης αρχίζει από την ημέρα 
της δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 27 Ιανουάριου 1993 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

